Ο **Πάουλ Βίκτορ Λούις Ζίπσερ** (γεννήθηκε στις 18 Φεβρουαρίου 1994) είναι Γερμανός επαγγελματίας καλαθοσφαιριστής της Μπάγερν Μονάχου του Γερμανικού Πρωταθλήματος (BBL) και της Ευρωλίγκας. Με ύψος 2,03 μέτρων, παίζει στη θέση του σμολ φόργουορντ. Επιλέχθηκε από τους Σικάγο Μπουλς με την 48η συνολική επιλογή στο ντραφτ του 2016 του ΝΒΑ .

Επαγγελματική σταδιοδρομία
--------------------------

### Γερμανία (2010–2016)

Ο Ζίπσερ ξεκίνησε την επαγγελματική του σταδιοδρομία στη γενέτειρά του με την USC Χάιντελμπεργκ το 2010. Την περίοδο 2011–12, είχε μέσο όρο 7,9 πόντους, 3 ριμπάουντ και 1,2 ασίστ ανά αγώνα.  Αγωνίστηκε σε μόλις δύο παιχνίδια για τη Χαϊδελβέργη τη χρονιά 2012-13 λόγω τραυματισμού. Στις 18 Ιανουαρίου 2013, υπέγραψε τετραετές συμβόλαιο με την Μπάγερν Μονάχου. 

Στις 21 Απριλίου 2015, ο Ζιπσερ συμμετείχε στο ντραφτ του NBA του 2015 ως πρώτος συμμετέχων,  για να αποσυρθεί αργότερα από αυτό. 

Την περίοδο 2015–16, ο Ζίπσερ έπαιξε 40 παιχνίδια πρωταθλήματος για την Μπάγερν Μονάχου, έχοντας κατά μέσο όρο 7,1 πόντους, 3,6 ριμπάουντ και 1,4 ασίστ σε 18,5 λεπτά ανά αγώνα.  Για τη χρονιά, αναδείχθηκε ως ο καλύτερος νεαρός Γερμανός παίκτης του πρωταθλήματος. 

Τον Ιούνιο του 2016, ο Ζιπσερ παρακολούθησε το Αντίντας Γιούροκαμπ, ένα στρατόπεδο καλαθοσφαίρισης με έδρα το Τρεβίζο για τις προοπτικές στο Ντραφτ του NBA. Επιλέχτηκε ως ο Πολυτιμότερος Παίχτης (MVP) του Γιούροκαμπ του 2016. 

### Σικάγο Μπουλς (2016–2018)

Στις 23 Ιουνίου 2016, ο Ζίπσερ επιλέχθηκε από τους Σικάγο Μπουλς με την 48η συνολική επιλογή στο ντραφτ του NBA του 2016.  Στις 15 Ιουλίου, υπέγραψε με τους Μπουλς.  Στις 12 Ιανουαρίου 2017, στην μόλις 11η εμφάνισή του στην χρονιά, ο Ζίπσερ ξεκίνησε ως βασικός για πρώτη φορά στην σταδιοδρομία του στην ήττα των Μπουλς με 104–89 από τους Νιου Γιορκ Νικς, έχοντας επτά πόντους, υψηλό χρονιάς τότε.  Στις 22 Μαρτίου, σημείωσε 15 πόντους, υψηλό σταδιοδρομίας, σε μία νίκη με 117–95 επί των Ντιτρόιτ Πίστονς.  Στο τέλος της κανονικής περιόδου των Μπουλς στις 12 Απριλίου, ο Ζίπσερ σημείωσε νέο υψηλό σταδιοδρομίας με 21 πόντους σε μία νίκη με 112–73 επί των Μπρούκλιν Νετς. Κατά τη διάρκεια του πρώτου χρόνου του, έχει λάβει πολλές αναθέσεις στους Ουίντι Σίτι Μπουλς, τη θυγατρική της D-League του Σικάγο. 

Καθ' όλη τη διάρκεια της περιόδου 2017–18, έλαβε πολύ λίγο χρόνο παιχνιδιού λόγω των προσπαθειών της διεύθυνσης των Μπουλς να αναπτύξει άλλα νεαρά ταλέντα. Τον έστειλαν στη θυγατρική τους στη G-League, τους Ουίντι Σίτι Μπουλς σε πολλές περιπτώσεις. Ο Ζίπσερ άρχισε να βλέπει περισσότερο χρόνο παιχνιδιού στη μέση της χρονιάς.  Στις 18 Μαΐου 2018, ο Ζίπσερ αναφέρθηκε ότι υποβλήθηκε σε χειρουργική επέμβαση για την επιδιόρθωση του σπασμένου αριστερού ποδιού.  Στις 14 Ιουλίου, παραιτήθηκε από τους Μπουλς. 

Αφού ήταν κοντά στην υπογραφή με τους Μπρούκλιν Νετς, σύμφωνα με δημοσιεύματα των μέσων ενημέρωσης τον Ιανουάριο του 2019, ο Ζίπσερ πήγε στην ομάδα του Ισπανικού Πρωταθλήματος Σαν Πάμπλο Μπούργος στις 17 Ιανουαρίου 2019.

Πορεία στην Εθνική Ομάδα
------------------------

Ο Ζιπσερ ήταν μέλος της εθνικής γερμανικής ομάδας κάτω των 16 και κάτω των 18 ετών. Έπαιξε στο Ευρωπαϊκό Πρωτάθλημα Παίδων της FIBA του 2010, του 2011 και στο Ευρωπαϊκό Πρωτάθλημα Εφήβων της FIBA του 2012. Το 2012 έπαιξε επίσης στο τουρνουά Άλμπερτ Σβάιτσερ και επιλέχτηκε στην ομάδα του τουρνουά, έχοντας κατά μέσο όρο 14,6 πόντους, 5 ριμπάουντ και 2,3 ασίστ ανά παιχνίδι.  

Στις 30 Ιουλίου 2015, ο Ζίπσερ έκανε την πρώτη εμφάνισή του για την εθνική ομάδα καλαθοσφαίρισης της Γερμανίας σε έναν αγώνα με την Αυστρία. Κατά τη διάρκεια του Ευρωπαϊκού Πρωταθλήματος της FIBA του 2015, είχε μέσο όρο 5,2 πόντους, 5,2 ριμπάουντ και 1,8 ασίστ ανά αγώνα.

Προσωπική ζωή
-------------

Κατά τη διάρκεια του Ευρωπαϊκού Πρωταθλήματος του 2015, ο Ζίπσερ προκάλεσε διαμάχη αρνούμενος να υπογράψει αυτόγραφο για τον Βουκ Ιβάνοβιτς, ένα αγόρι σερβικής καταγωγής που φορούσε σερβική εμφάνιση, ο οποίος ισχυρίστηκε ότι ήθελε να πουλήσει το αυτόγραφο αργότερα.  Ωστόσο, ο Ζίπσερ έδωσε μία αυτόγραφη εμφάνιση και ένα σορτσάκι που φορούσε στο παιχνίδι στη Σερβική Ορθόδοξη Εκκλησία του Αγίου Σάββα για μία ειδική κλήρωση στο Σερμπφέστ 2018 στο Μέριλβιλ της Ιντιάνα. [*χρειάζεται καλύτερη πηγή*]

Στατιστικά σταδιοδρομίας
------------------------

Υπόμνημα|   ΣΑ | Συνολικοί αγώνες |   ΒΑΣ  | Συμμετοχές ως βασικός |  ΛΑΓ  | Λεπτά συμμετοχής ανά αγώνα |
|  ΕΣ%  | Ποσοστό ευστοχίας σουτ |  3Π%  | Ποσοστό ευστοχίας τριπόντων |  ΕΒ%  | Ποσοστό ευστοχίας ελευθέρων βολών |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΜΑΓ  | Μπλοκαρίσματα ανά αγώνα |  ΠΑΓ  | Πόντοι ανά αγώνα |  ΒΔΑ  | Βαθμολογία δείκτη απόδοσης (PIR) |
|  **Έντονα**  | Η καλύτερη επίδοση |

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2016–17 | Σικάγο | 44 | **18** | **19.2** | **.398** | .333 | **.775** | **2.8** | .8 | .3 | **.4** | **5.5** |
| 2017–18 | Σικάγο | **54** | 12 | 15.3 | .346 | **.336** | .731 | 2.4 | **.9** | **.4** | .3 | 4.0 |
| Σταδιοδρομία | 98 | 30 | 17.0 | .371 | .335 | .758 | 2.6 | .8 | .4 | .3 | 4.7 |

#### Πλέι οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2017 | Σικάγο | 6 | 0 | 22.7 | .455 | .375 | 1.000 | 3.5 | .5 | .2 | .2 | 7.3 |
| Σταδιοδρομία | 6 | 0 | 22.7 | .455 | .375 | 1.000 | 3.5 | .5 | .2 | .2 | 7.3 |

### Ευρωλίγκα

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΜΑΓ | ΠΑΓ | ΒΔΑ |
| --- | --- | --- | --- | --- | --- | --- | --- | --- | --- | --- | --- | --- | --- |
| 2013–14 | Bayern | 5 | 0 | 7.7 | .385 | .333 | **1.000** | 1.0 | .6 | .0 | .0 | 4.2 | 2.8 |
| 2014–15 | Bayern | 3 | **1** | 12.7 | .500 | **.500** | .000 | 1.7 | .3 | .3 | .3 | 3.3 | 1.7 |
| 2015–16 | Bayern | **10** | **1** | **15.2** | **.636** | .278 | **1.000** | **3.1** | **1.2** | **.4** | **.7** | **5.3** | **7.1** |
| Career | 18 | 2 | 12.7 | .538 | .320 | 1.000 | 2.3 | .3 | .9 | .4 | 4.7 | 5.0 |

Παραπομπές
----------

1. ↑  «Paul Zipser Basketball Profile». *Eurobasket.com*. Ανακτήθηκε στις 25 Απριλίου 2015.
2. ↑  «Bayern Munich signs Paul Zipser to a four-year deal». *Sportando.com*. 18 January 2013.. Ανακτήθηκε στις 18 July 2015.
3. ↑  «Paul Zipser enters the 2015 NBA Draft». *Sportando.com*. 21 Απριλίου 2015. Ανακτήθηκε στις 25 Απριλίου 2015.
4. ↑  «Paul Zipser withdraws from the 2015 NBA Draft». *Sportando.com*. 11 June 2015.. Ανακτήθηκε στις 18 July 2015.
5. ↑  «Paul Zipser BBL 2015-2016 Stats» (στα γερμανικά). *EasyCredit-BBL.de*.. Ανακτήθηκε στις 29 May 2016.
6. ↑  «Auszeichnungen: Gordon Herbert ist "Trainer des Jahres" / Paul Zipser "Bester deutscher Nachwuchsspieler U22"» (στα γερμανικά). *EasyCredit-BBL.de*. 11 May 2016.. Ανακτήθηκε στις 11 May 2016.
7. ↑  «EUROCAMP 2016 Awards». *AdidasEurocamp.com*. Αρχειοθετήθηκε από το πρωτότυπο στις 2021-12-09.. Ανακτήθηκε στις 13 June 2016.
8. ↑  «Chicago Bulls draft Paul Zipser, German SF, at No. 48 overall». *ESPN.com*. 23 Ιουνίου 2016. Ανακτήθηκε στις 8 Δεκεμβρίου 2016.
9. ↑  «BULLS SIGN PAUL ZIPSER». *NBA.com*. 15 Ιουλίου 2016. Ανακτήθηκε στις 15 Ιουλίου 2016.
10. ↑  «Knicks beat Bulls with big games from Anthony, Rose, Noah». *ESPN.com*. 12 Ιανουαρίου 2017. Ανακτήθηκε στις 13 Ιανουαρίου 2017.
11. ↑  «Mirotic scores season-high 28, Bulls beat Pistons 117-95». *ESPN.com*. 22 Μαρτίου 2017. Ανακτήθηκε στις 23 Μαρτίου 2017.
12. ↑  «2016-17 NBA Assignments». *NBA.com*. Αρχειοθετήθηκε από το πρωτότυπο στις 26 Ιανουαρίου 2017. Ανακτήθηκε στις 17 Δεκεμβρίου 2016.
13. ↑  «Bulls clinch playoff spot with 112-73 rout over Nets». *ESPN.com*. 12 Απριλίου 2017. Ανακτήθηκε στις 13 Απριλίου 2017.
14. ↑  «Bulls F Paul Zipser has surgery to repair broken left foot». *NBA.com*. 18 Μαΐου 2018. Ανακτήθηκε στις 18 Μαΐου 2018.
15. ↑  «BULLS SIGN JABARI PARKER». *NBA.com*. 14 Ιουλίου 2018. Ανακτήθηκε στις 15 Ιουλίου 2018.
16. ↑  «Archived copy». Αρχειοθετήθηκε από το πρωτότυπο στις 17 Ιανουαρίου 2019. Ανακτήθηκε στις 18 Ιανουαρίου 2019.
17. ↑  «SPAIN WINS ALBERT SCHWEITZER TOURNAMENT». *FIBAEurope.com*. 16 Απριλίου 2012. Ανακτήθηκε στις 8 Δεκεμβρίου 2016.
18. ↑  «Paul Zipser Player Profile». *RealGM.com*. Ανακτήθηκε στις 8 Δεκεμβρίου 2016.
19. ↑  «Paul Zipser». *EuroBasket2015.org*. Αρχειοθετήθηκε από το πρωτότυπο στις 20 Δεκεμβρίου 2016. Ανακτήθηκε στις 8 Δεκεμβρίου 2016.
20. ↑  «German basketball player refuses to sign a boy's autograph because he is a Serb». *telegraf.rs*. 9 Σεπτεμβρίου 2015. Ανακτήθηκε στις 12 Απριλίου 2017.
21. ↑  «SerbFest – Saint Sava Serbian Orthodox Church – Merrillville, Indiana». Nikola Mirotic and Paul Zipser 2016 - 2017 Season Chicago Bulls Game-Worn Autographed Jersey and Shorts

Εξωτερικοί σύνδεσμοι
--------------------

* Στατιστικά σταδιοδρομίας και πληροφορίες παίκτη από το NBA.com, ή Basketball-Reference.com
* Paul Zipser at beko-bbl.de
* Paul Zipser at euroleague.net